ՀԱՎԵԼՎԱԾ

Եվրասիական տնտեսական բարձրագույն խորհրդի 2015 թվականի հոկտեմբերի 12-ի թիվ 110 որոշման

**ՓՈՓՈԽՈՒԹՅՈՒՆՆԵՐ**

ԵՎՐԱՍԻԱԿԱՆ ՏՆՏԵՍԱԿԱՆ ԲԱՐՁՐԱԳՈՒՅՆ ԽՈՐՀՐԴԻ   
2014 ԹՎԱԿԱՆԻ ԴԵԿՏԵՄԲԵՐԻ 23-Ի ԹԻՎ 112 ՈՐՈՇՄԱՆ ՄԵՋ

1. Անվանումը և 1-ին կետը «Ղազախստանի Հանրապետության» բառերից հետո լրացնել «, Ղրղզստանի Հանրապետության» բառերով։

2. Եվրասիական տնտեսական միության շրջանակներում Հայաստանի Հանրապետության համար սահմանափակումների, բացառումների, լրացուցիչ պահանջների և պայմանների անհատական ազգային ցանկի հաստատման դրոշմագիրը շարադրել հետևյալ խմբագրությամբ.

«ՀԱՍՏԱՏՎԱԾ Է

Եվրասիական տնտեսական բարձրագույն խորհրդի   
2014 թվականի դեկտեմբերի 23-ի թիվ 112 որոշմամբ»

3. Ավելացնել Եվրասիական տնտեսական միության շրջանակներում Ղրղզստանի Հանրապետության համար սահմանափակումների, բացառումների, լրացուցիչ պահանջների և պայմանների անհատական ազգային ցանկը՝ հետևյալ բովանդակությամբ.

«ՀԱՍՏԱՏՎԱԾ Է

Եվրասիական տնտեսական բարձրագույն խորհրդի   
2014 թվականի դեկտեմբերի 23-ի թիվ 112 որոշմամբ

**ԱՆՀԱՏԱԿԱՆ ԱԶԳԱՅԻՆ ՑԱՆԿ**

Եվրասիական տնտեսական միության շրջանակներում Ղրղզստանի Հանրապետության համար   
սահմանափակումների, բացառումների, լրացուցիչ պահանջների և պայմանների

| Սահմանափակումների, բացառումների, լրացուցիչ պահանջների և պայմանների նկարագրությունը | Սահմանափակման, բացառման, լրացուցիչ պահանջի և պայմանի տեսակները (Պայմանագրի  թիվ 16 հավելվածի կետեր) | Միջազգային պայմանագիրը, նորմատիվ իրավական ակտը |
| --- | --- | --- |
| «Ծառայությունների առևտրի, հիմնադրման, գործունեության և ներդրումների իրականացման մասին» արձանագրության 38-րդ կետի 1-ին ենթակետի հիման վրա («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 16 հավելված (այսուհետ՝ Պայմանագիր)) ծառայությունների այն ոլորտներում, որտեղ Եվրասիական տնտեսական միության շրջանակներում գործում է ծառայությունների միասնական շուկա, սահմանափակումներ, բացառումներ, լրացուցիչ պահանջներ և պայմաններ չեն կիրառվում «Ղրղզստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» 2014 թվականի դեկտեմբերի 23-ի պայմանագիրն ուժի մեջ մտնելու օրվանից:  «Ծառայությունների առևտրի, հիմնադրման, գործունեության և ներդրումների իրականացման մասին» արձանագրության 38-րդ կետի 1-ին ենթակետի հիման վրա (այսուհետ՝ թիվ 16 հավելված) ծառայությունների այն ոլորտների (ենթաոլորտների) ցանկերում, որոնց համաձայն, Եվրասիական տնտեսական միության շրջանակներում ծառայությունների միասնական շուկայի ձևավորումն իրականացվելու է ազատականացման պլաններին համապատասխան, սահմանափակումներ, բացառումներ, լրացուցիչ պահանջներ և պայմաններ չեն կիրառվում ազատականացման այդպիսի պլանների իրագործումից հետո:  Թիվ 16 հավելվածի՝ սույն ցանկի երկրորդ սյունակում նշված կետերը կիրառվում են Եվրասիական տնտեսական միության անդամ պետությունների կողմից (այսուհետ՝ անդամ պետություններ)՝ սույն ցանկի առաջին սյունակում նշված ծավալներով և պայմաններով:  Սույն ցանկը կիրառվում է Պայմանագրի 66-րդ և 67-րդ հոդվածներին չհակասող մասով։ | | |
| 1. Պայմանագրի XVI, XIX, XX և XXI բաժիններում ընդգրկվող ծառայությունների և գործունեության տեսակների առնչությամբ Ղրղզստանի Հանրապետությունը պահպանում է սահմանափակումներ, բացառումներ, լրացուցիչ պահանջներ և պայմաններ կիրառելու իրավունքը՝ Ղրղզստանի Հանրապետության նորմատիվ իրավական ակտերին և միջազգային պայմանագրերին համապատասխան՝ նշված բաժիններին և այն պայմանավորվածություններին չհակասող մասով, որոնք, նշված բաժիններին համապատասխան, ձեռք կբերվեն անդամ պետությունների միջև | 16-րդ, 17-րդ, 23-րդ, 26-րդ,  28-րդ, 31-րդ, 33-րդ և  35-րդ կետեր | Պայմանագիր  Ղրղզստանի Հանրապետության միջազգային պայմանագրեր  Ղրղզստանի Հանրապետության իրավական ակտեր | |
| 2. Այն գործունեությունը, որի իրականացման համար լիցենզիա է պահանջվում, կարող է իրականացվել միայն Ղրղզստանի Հանրապետության իրավաբանական անձանց կամ Ղրղզստանի Հանրապետությունում սահմանված կարգով գրանցված անհատ ձեռնարկատերերի կողմից: Գործունեության այն տեսակները, որոնց իրականացման համար լիցենզիա է պահանջվում, ինչպես նաև լիցենզավորված անձի կազմակերպաիրավական ձևի որոշման կարգը սահմանվում են Ղրղզստանի Հանրապետության օրենսդրությամբ | 23-րդ, 26-րդ և 31-րդ կետեր | «Ղրղզստանի Հանրապետության լիազորագրման թույլատրման համակարգի մասին» Ղրղզստանի Հանրապետության 2013 թվականի հոկտեմբերի 19-ի թիվ 195 օրենք | |

| Սահմանափակումների, բացառումների, լրացուցիչ պահանջների և պայմանների նկարագրությունը | Սահմանափակման, բացառման, լրացուցիչ պահանջի և պայմանի տեսակները (Պայմանագրի  թիվ 16 հավելվածի կետեր) | Միջազգային պայմանագիրը, նորմատիվ իրավական ակտը | |
| --- | --- | --- | --- |
| 3. Զանգվածային լրատվամիջոցների հիմնադրման իրավունքը պատկանում է Ղրղզստանի Հանրապետության հասարակական միավորումներին, կազմակերպությունների անձնակազմերին և քաղաքացիներին։ Սույն սահմանափակումը չի կիրառվում Ղրղզստանի Հանրապետության կողմից այն դեպքերում, եթե այդպիսի սահմանափակումն անհամատեղելի կլինի Առևտրի համաշխարհային կազմակերպությանը միանալու շրջանակներում Ղրղզստանի Հանրապետության կողմից ստանձնած և ««Առևտրի համաշխարհային կազմակերպության ստեղծման մասին» 1994 թվականի ապրիլի 15-ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14-ի արձանագրությամբ նախատեսված պարտավորությունների կատարման հետ | 26-րդ և 31-րդ կետեր | «Զանգվածային լրատվամիջոցների մասին» Ղրղզստանի Հանրապետության 1992 թվականի հուլիսի 2-ի թիվ 938-XII օրենք | |
| 4. Էթիլային սպիրտի իրացումը, բացառությամբ կոնյակի սպիրտի, իրականացվում է միայն այն իրավաբանական անձանց կողմից, որոնք արտադրել կամ ներմուծել են այն | 33-րդ կետ | «Էթիլային սպիրտի և ալկոհոլային արտադրանքի արտադրության ու շրջանառության պետական կարգավորման մասին» Ղրղզստանի Հանրապետության 2009 թվականի հոկտեմբերի 13-ի թիվ 269 օրենք |
| 5. Փաստաբան կարող է լինել միայն փաստաբանական գործունեությամբ զբաղվելու իրավունքի լիցենզիա ստացած և Փաստաբանների պալատի անդամ հանդիսացող Ղրղզստանի Հանրապետության քաղաքացին։ Միայն փաստաբաններն ունեն քրեական գործերով որակավորված իրավաբանական օգնություն ցուցաբերելու իրավունք | 23-րդ, 26-րդ և 35-րդ կետեր | «Փաստաբանների պալատի և փաստաբանական գործունեություն մասին» Ղրղզստանի Հանրապետության 2014 թվականի հուլիսի 14-ի թիվ 135 օրենք |
| 6. Ղրղզստանի Հանրապետության տարածքում նոտարական գործողություններ իրականացնող մասնավոր նոտար կարող է լինել միայն Ղրղզստանի Հանրապետության քաղաքացին | 23-րդ և 35-րդ կետեր | «Նոտարիատի մասին» Ղրղզստանի Հանրապետության 1998 թվականի մայիսի 30-ի թիվ 70 օրենք |
| 7. Դատական փորձագետ կարող է լինել միայն Ղրղզստանի Հանրապետության քաղաքացին | 23-րդ, 26-րդ և 35-րդ կետեր | «Դատափորձագիտական գործունեության մասին» Ղրղզստանի Հանրապետության 2013 թվականի հունիսի 24-ի թիվ 100 օրենք |

| Սահմանափակումների, բացառումների, լրացուցիչ պահանջների և պայմանների նկարագրությունը | Սահմանափակման, բացառման, լրացուցիչ պահանջի և պայմանի տեսակները (Պայմանագրի  թիվ 16 հավելվածի կետեր) | Միջազգային պայմանագիրը, նորմատիվ իրավական ակտը |
| --- | --- | --- |
| 8. Որպես արտոնագրային հավատարմատար՝ կարող է գրանցվել միայն Ղրղզստանի Հանրապետության տարածքում մշտապես բնակվող քաղաքացին | 26-րդ կետ | «Արտոնագրային հավատարմատարների մասին» Ղրղզստանի Հանրապետության 2001 թվականի փետրվարի 19-ի թիվ 24 օրենք |
| 9. 16-րդ հավելվածի 6-րդ կետի 22-րդ ենթակետի երկրորդ և չորրորդ պարբերությունների մեջ նշված ծառայությունների տրամադրման եղանակների միջոցով իրականացվող ծառայությունների առևտրի առնչությամբ պահպանվում է Ղրղզստանի Հանրապետության տարածքում փոստային ծառայությունների մատուցման գործունեության և դրանց հասանելիության վերաբերյալ ցանկացած միջոց ներմուծելու և կիրառելու հնարավորությունը | 23-րդ և 26-րդ կետեր | ծառայություններին վերաբերող՝ Ղրղզստանի Հանրապետության միջազգային պարտավորություններ, որոնք բխում են ««Առևտրի համաշխարհային կազմակերպության ստեղծման մասին» 1994 թվականի ապրիլի 15-ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14-ի արձանագրությունից |
| 10. Ղրղզստանի Հանրապետությունում մասնավոր խուզարկուական և պահպանության գործունեություն կարող են իրականացնել միայն Ղրղզստանի Հանրապետության իրավաբանական և ֆիզիկական անձինք | 23-րդ և 26-րդ կետեր | «Ղրղզստանի Հանրապետությունում մասնավոր խուզարկուական և պահպանության գործունեության մասին» Ղրղզստանի Հանրապետության 1996 թվականի հուլիսի 1-ի թիվ 35 օրենք |
| 11. Պահպանվում է ընդերքօգտագործման հետ կապված գործունեությանն առնչվող միջոցներ ներմուծելու և կիրառելու հնարավորությունը՝ ըստ համապետական նշանակության օբյեկտների, որոնց ցանկը հաստատվում է Ղրղզստանի Հանրապետության կառավարության կողմից՝ բացառությամբ այն միջոցների, որոնք անհամատեղելի են Առևտրի համաշխարհային կազմակերպությանը միանալու շրջանակներում Ղրղզստանի Հանրապետության կողմից ստանձնած և ««Առևտրի համաշխարհային կազմակերպության ստեղծման մասին» 1994 թվականի ապրիլի 15-ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14-ի արձանագրությամբ նախատեսված պարտավորությունների կատարման հետ | 16-րդ, 17-րդ, 23-րդ, 26-րդ,  31-րդ, 33-րդ և 35-րդ կետեր | «Ընդերքի մասին» Ղրղզստանի Հանրապետության 2012 թվականի օգոստոսի 9-ի թիվ 160 օրենք  ծառայություններին վերաբերող՝ Ղրղզստանի Հանրապետության միջազգային պարտավորություններ, որոնք բխում են ««Առևտրի համաշխարհային կազմակերպության ստեղծման մասին» 1994 թվականի ապրիլի 15-ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14-ի արձանագրությունից |

| Սահմանափակումների, բացառումների, լրացուցիչ պահանջների և պայմանների նկարագրությունը | Սահմանափակման, բացառման, լրացուցիչ պահանջի և պայմանի տեսակները (Պայմանագրի  թիվ 16 հավելվածի կետեր) | Միջազգային պայմանագիրը, նորմատիվ իրավական ակտը |
| --- | --- | --- |
| 12. Թմրամիջոցների, հոգեներգործուն (հոգեմետ) նյութերի և դրանց պրեկուրսորների մշակումը, արտադրությունը, պատրաստումը, վերամշակումը, պահպանումը, փոխադրումը, առաքումը, բացթողումը, իրացումը, բաշխումը, ձեռքբերումը, օգտագործումն իրականացվում են միայն Ղրղզստանի Հանրապետության իրավաբանական և ֆիզիկական անձանց կողմից։ Թմրամիջոցների, հոգեներգործուն (հոգեմետ) նյութերի և դրանց պրեկուրսորների ներմուծումը, արտահանումը և տարանցումն իրականացվում են միայն Ղրղզստանի Հանրապետության իրավաբանական անձանց կողմից | 16-րդ, 17-րդ, 23-րդ, 26-րդ և  31-րդ կետեր | «Ղրղզստանի Հանրապետության լիազորագրման թույլատրման համակարգի մասին» Ղրղզստանի Հանրապետության 2013 թվականի հոկտեմբերի 19-ի թիվ 195 օրենք  «Թմրամիջոցների, հոգեներգործուն (հոգեմետ) նյութերի և պրեկուրսորների մասին» Ղրղզստանի Հանրապետության 1998 թվականի մայիսի 22-ի թիվ 66 օրենք  «Ղրղզստանի Հանրապետության՝ թմրամիջոցների հսկողության մարմնի մասին» Ղրղզստանի Հանրապետության 2013 թվականի մարտի 11-ի թիվ 39 օրենք |
| 13. Գունավոր և սև մետաղների ջարդոնի ու թափոնների հավաքում և գնում իրականացնելու իրավունք ունեցող կազմակերպությունների ցանկը հաստատվում է Ղրղզստանի Հանրապետության կառավարության որոշմամբ[[1]](#footnote-1)\* | 31-րդ կետ | «Գունավոր և սև մետաղների ջարդոնի ու թափոնների հավաքման, գնման, վերամշակման և իրացման կարգին վերաբերող ժամանակավոր հիմնադրույթի հաստատման մասին» Ղրղզստանի Հանրապետության կառավարության 2001 թվականի ապրիլի 25-ի թիվ 192 որոշում |

1. \* Կիրառվում է մինչև 2017 թվականի փետրվարի 12-ը։ [↑](#footnote-ref-1)